ያሳዝናል፤ ሁለት የላቲን አሜሪካ ቡድኖች ከወዲሁ መገናኘታቸው። ሌላው ሁኔታ መልሳ የምታንሰራራ ከሆነ ኢጣሊያ አለበለዚያም ፓራጉዋይ የኔዘርላንድ ተጋጣሚ ልትሆን መብቃቷ ነው። ብራዚል ቺሌም ላቲኖ የእርስበርስ ተጋጣሚዎች ሊሆኑ ይችላሉ። ታዲያ የላቲን አሜሪካ የእስካሁን ጥንካሬ ሲታይ ቢቀር ሁለቱ ከሩብ ፍጻሜው ቀድመው የሚሰናበቱ መሆናቸው ጥቂትም ቢሆን የሚያሳዝን ነው። ለማንኛውም በትክክል የሚሆነውን በሣምንቱ መጨረሻ ላይ እንደርስበታለን። በነገራችን ላይ እንደ ስዩም አባተ ከሆነ ዋንጫዋ በመጨረሻ ምናልባትም ወደ ላቲን አሜሪካ የምታደላ ነው የሚመስለው። በዕውነትም የእስካሁኑ አካሄድ ከታየ አርጄንቲናና ብራዚል ፍጹም ልዕልና ነው የሚታይባቸው። ግን መጪው አይታወቅም።
